CELEX: 32008R1068
Language: lt
Date: 2008-10-30 00:00:00
Title: 2008 m. spalio 30 d. Komisijos reglamentas (EB) Nr. 1068/2008, kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai (Taureau de Camargue (SKVN))

31.10.2008   
            
            
               LT
            
            
               Europos Sąjungos oficialusis leidinys
            
            
               L 290/8
            
         
      KOMISIJOS REGLAMENTAS (EB) Nr. 1068/2008
   2008 m. spalio 30 d.
   kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai (Taureau de Camargue (SKVN))
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 9 straipsnio 2 dalies antrą sakinį,
   kadangi:
   
               (1)
            
            
               Pagal Reglamento (EB) Nr. 510/2006 9 straipsnio 1 dalies pirmą pastraipą ir jo 17 straipsnio 2 dalį Komisija išnagrinėjo Prancūzijos pateiktą saugomos kilmės vietos nuorodos „Taureau de Camargue“, įregistruotos Komisijos reglamentu (EB) Nr. 2036/2001 (2), specifikacijos pakeitimų paraišką.
            
         
               (2)
            
            
               Prašymu siekiama iš dalies pakeisti specifikacijos duomenis, susijusius su kilmės vietos įrodymu ir gavimo metodu. Siekiant pagerinti atsekamumą ir kontrolės bei nuorodos gerinimo tikslais, gyvulininkystės ūkiai privalo užpildyti gebėjimo gaminti saugomos kilmės vietos nuorodos produktą deklaraciją. Produkto gavimo metodo požiūriu paaiškėjo, kad šiai saugomos kilmės nuorodai atrinktos veislės telyčių, auginamų laikantis specifikacijos, svoris nesiekia 100 kg, nors jų skerdenos atitinka specifikaciją ir todėl priskiriamos saugomos kilmės vietos nuorodai. Paaiškėjo būtinybė nustatyti, kad 15–30 mėnesių amžiaus telyčių svoris būtų ne mažiau 85 kg.
            
         
               (3)
            
            
               Komisija išnagrinėjo šį pakeitimą ir nusprendė, kad jis pagrįstas. Pagal Reglamento (EB) Nr. 510/2006 9 straipsnį pakeitimas nėra esminis; Komisija gali jį patvirtinti netaikydama minėto reglamento 5, 6 ir 7 straipsniuose nurodytos procedūros.
            
         
               (4)
            
            
               Pagal Komisijos reglamento (EB) Nr. 1898/2006 18 straipsnio 2 dalį (3) ir Reglamento (EB) Nr. 510/2006 17 straipsnio 2 dalį reikia paskelbti pagrindinę produkto specifikacijos informaciją,
            
         PRIĖMĖ ŠĮ REGLAMENTĄ:
   1 straipsnis
   Kilmės vietos nuorodos „Taureau de Camargue“ specifikacija iš dalies keičiama pagal šio reglamento I priedą.
   2 straipsnis
   Pagrindinių specifikacijos duomenų santrauka pateikiama šio reglamento II priede.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. spalio 30 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 93, 2006 3 31, p. 12.
   
      (2)  OL L 275, 2001 10 18, p. 9.
   
      (3)  OL L 369, 2006 12 23, p. 1.
   
      I PRIEDAS
      Patvirtinami tokie saugomos vietos kilmės nuorodos „Taureau de Camargue“ specifikacijos pakeitimai:
      
                   
               
               
                  
                     Kilmės įrodymas
                  
                  Po antro sakinio įterpiamas toks sakinys:
                  
                     „Gyvulininkystės ūkiai (manades arba ganaderías tipo), kuriuose turi būti gimę ir išauginti mėsiniai galvijai, skirti saugomos kilmės vietos nuorodos produkcijai gaminti, privalo užpildyti gebėjimo gaminti saugomos kilmės vietos nuorodos produktą deklaraciją.“
                  
               
            
                   
               
               
                  
                     Gamybos metodas
                  
                  Po sakinio „Skerdenos turi būti ne mažesnio nei 100 kg fiskalinio svorio“ įterpiama:
                  
                     „išskyrus 18–30 mėnesių amžiaus telyčių skerdenas, kurioms keliamas 85 kg svorio reikalavimas.“
                  
               
            
   
      II PRIEDAS
      SANTRAUKA
      
         Tarybos reglamentas (EB) Nr. 510/2006
      
      „TAUREAU DE CAMARGUE“
      EB Nr.: FR-PDO-105–0041/30.3.2006
      SKVN (X) SGN ( )
      Šioje santraukoje informacijos tikslais pateikiama pagrindinė produkto specifikacijos informacija.
      1.   Kompetentinga valstybės narės įstaiga
      
                  Pavadinimas
               
               
                  :
               
               
                  „Institut National des Appellations d’Origine“
               
            
                  Adresas
               
               
                  :
               
               
                  51, rue d’Anjou, F-75008 PARIS
               
            
                  Telefonas
               
               
                  :
               
               
                  (33) 1 53 89 80 00
               
            
                  Faksas
               
               
                  :
               
               
                  (33) 1 42 25 57 97
               
            
                  El. paštas
               
               
                  :
               
               
                  info@inao.gouv.fr
               
            2.   Grupė
      
                  Pavadinimas
               
               
                  :
               
               
                  „Syndicat de défense et de Promotion de la viande AOC Taureau de Camargue“ (Saugomos kilmės vietos nuorodos „Taureau de Camargue“ mėsos apsaugos ir skatinimo susivienijimas)
               
            
                  Adresas
               
               
                  :
               
               
                  Mas du Pont de Rousty, F-13200 ARLES
               
            
                  Telefonas
               
               
                  :
               
               
                  (33) 4 90 97 10 40
               
            
                  Faksas
               
               
                  :
               
               
                  (33) 4 90 97 12 07
               
            
                  El. paštas
               
               
                  :
               
               
                  —
               
            
                  Sudėtis
               
               
                  :
               
               
                  gamintojai ir (arba) perdirbėjai (X) kiti ( )
               
            3.   Produkto rūšis
      
                  1.1. klasė.
               
               
                  Šviežia mėsa ir subproduktai
               
            4.   Specifikacija [Reglamento (EB) Nr. 510/2006 4 straipsnio 2 dalyje pateiktų reikalavimų santrauka]
      
      4.1.   Pavadinimas
      „Taureau de Camargue“
      4.2.   Apibūdinimas
      Šviežia vietos veislių galvijų (vyriškos ir moteriškos lyties), gimusių, išaugintų, paskerstų ir išpjaustytų geografinėje vietovėje, mėsa. Taureau de Camargue mėsai būdinga sodriai raudona spalva, mėsa švelni ir neriebi.
      4.3.   Vietovė
      
         Camargue regionui priklauso trys teritoriniai departamentai: Bouches du Rhône, Gard ir Hérault. Minėtoje vietovėje išskirta „drėgnoji zona“, kurioje galvijai turi išbūti ne mažiau nei 6 mėnesius.
      4.4.   Kilmės įrodymas
      Paties seniausio rašto (1551 m.), kuriame kalbama apie Camargue jaučius, autorius yra Senès vyskupas Quiqueran de Beaujeu. Nuo tada daugelyje raštų buvo kalbama apie šios jaučių rūšies originalumą ir auginimo būdą bei pagrindinį jų auginimo tikslą – jaučių žaidynes. Gyvulininkystės ūkiai (manades arba ganaderías tipo), kuriuose turi būti gimę ir išauginti mėsiniai galvijai, skirti saugomos kilmės vietos nuorodos produkcijai gaminti, privalo užpildyti gebėjimo gaminti saugomos kilmės vietos nuorodos produktą deklaraciją. Kiekvienas galvijas identifikuojamas ir įtraukiamas į fermos inventorizacijos arba registracijos knygą. Skerdyklos ir išpjaustymo cechai privalo nuolatos pildyti galvijų įvežimo ir išvežimo atsekamumo iki vartotojo registracijos knygas.
      4.5.   Gamybos būdas
      Vietos veislių (raço di biou, de combat arba tų veislių mišrūnai) galvijai turi būti gimę, išauginti, paskersti ir išpjaustyti geografinėje vietovėje. Galvijai auginami laisvėje, ganyklose, ekstensyviuoju būdu, siekiant išsaugoti būdingas laukines sąlygas. Galvijai daugiausia minta ganyklų žole. Jie ne mažiau kaip 6 mėnesius išbūna drėgnojoje zonoje. Galvijai skerdžiami iš karto juos atvežus į skerdyklą. Skerdenos turi būti ne mažesnio nei 100 kg fiskalinio svorio, išskyrus 18–30 mėnesių amžiaus telyčių skerdenas, kurioms keliamas 85 kg svorio reikalavimas. Skerdenos turi būti sodrios raudonos spalvos. Jos lengvai nusausinamos ir po skerdimo brandinamos ne trumpiau nei 48 valandas ir ne ilgiau nei 5 dienas.
      4.6.   Ryšys su vietove
      
         Camargue jaučiai yra išvesti iš tradicinių vietinių veislių, kurioms puikiai tinka Camargue vietovės, pasižyminčios lygumomis ir vandeningumu, sąlygos. Camargue jaučiai auginami laisvėje, jie minta ganyklų žole ir ne mažiau kaip 6 mėnesius praleidžia drėgnojoje zonoje, kuriai būdinga ypatinga ekosistema. Šioms veislėms būdingas nervingas ir agresyvus būdas visiškai atitinka tų galvijų paskirtį ir suteikia jų mėsai būdingas savybes.
      4.7.   Kontrolės institucija
      
                  Pavadinimas
               
               
                  :
               
               
                  „Institut National des Appellations d’Origine“
               
            
                  Adresas
               
               
                  :
               
               
                  51, rue d’Anjou, F-75008 PARIS
               
            
                  Telefonas
               
               
                  :
               
               
                  (33) 1 53 89 80 00
               
            
                  Faksas
               
               
                  :
               
               
                  (33) 1 42 25 57 97
               
            
                  El. paštas
               
               
                  :
               
               
                  info@inao.gouv.fr
               
            
                  Pavadinimas
               
               
                  :
               
               
                  DGCCRF
               
            
                  Adresas
               
               
                  :
               
               
                  59, Bd V. Auriol, F-75703 PARIS Cedex 13
               
            
                  Telefonas
               
               
                  :
               
               
                  (33) 1 44 87 17 17
               
            
                  Faksas
               
               
                  :
               
               
                  (33) 1 44 97 30 37
               
            DGCCRF yra Ekonomikos, finansų ir pramonės ministerijos tarnyba.
      4.8.   Ženklinimas etiketėmis
      Prie skerdenos ir iš jos išpjaustytos mėsos pridedama etiketė, kurioje nurodoma: saugomos kilmės vietos nuorodos pavadinimas, skerdimo numeris, aiškiai matomas augintojo pavadinimas, išpjaustymo įmonės arba skerdyklos pavadinimas ir adresas.